title: Εκτελεστικός κανονισμός (ΕΕ) αριθ. 1203/2011 της Επιτροπής, της 18ης Νοεμβρίου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               23.11.2011

               EL

               Επίσημη Εφημερίδα της Ευρωπαϊκής Ένωσης

               L 305/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1203/2011 ΤΗΣ ΕΠΙΤΡΟΠΉΣ
   της 18ης Νοεμβρίου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Σύμφωνα με τους γενικούς αυτούς κανόνες, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές κρατών μελών και δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα μετά από αυτήν της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Νοεμβρίου 2011.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  EE L 256 της 7.9.1987, σ. 1.

      (2)  EE L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (κωδικός ΣΟ)

                  Αιτιολογία

                  (1)

                  (2)

                  (3)

                  Σύνολο συσκευασμένο για τη λιανική πώληση, αποτελούμενο από:
                  —   τη συσκευή Α: ασύρματος πομπός ακουστικών/βίντεο (τηλεοπτικών) σημάτων με ενσωματωμένο ασύρματο δέκτη για ραδιοσήματα τηλεχειρισμού όπου περιλαμβάνονται πομπός υπερύθρων και δύο ξεχωριστές κεραίες, και
                  —   τη συσκευή Β: ασύρματος δέκτης ακουστικών/βίντεο (τηλεοπτικών) σημάτων με ενσωματωμένο ασύρματο πομπό για ραδιοσήματα τηλεχειρισμού όπου περιλαμβάνονται δέκτης υπερύθρων και δύο ξεχωριστές κεραίες.
                  Το σύνολο προορίζεται για τη μετάδοση ακουστικού/βίντεο σήματος από εξωτερική πηγή, π.χ από δορυφορικό δέκτη ή συσκευή αναπαραγωγής DVD συνδεόμενη με τη συσκευή Α, προς άλλη ακουστική/βίντεο συσκευή, π.χ οθόνη ή τηλεοπτικό δέκτη που συνδέονται με τη συσκευή Β, σε ακτίνα μέχρι 400 m.
                  Τα ακουστικά/βίντεο σήματα που μεταδίδονται από τη συσκευή Α προς τη συσκευή Β με συχνότητα 2,4 GHz έχουν τη μορφή τηλεοπτικών σημάτων.
                  Τα σήματα που μεταδίδονται από τη συσκευή Β προς τη συσκευή Α με συχνότητα 433 MHz προέρχονται από συσκευή τηλεχειρισμού με υπέρυθρες ακτίνες. Αυτά τα σήματα λειτουργούν ανεξαρτήτως από τα σήματα της ακουστικής/βίντεο μετάδοσης.
                  Η συσκευή τηλεχειρισμού χρησιμοποιείται για τον έλεγχο της εξωτερικής πηγής που συνδέεται με τον πομπό των ακουστικών/βίντεο σημάτων (συσκευή Α).

                      (1) Βλ. εικόνα)

                  8528 71 99

                  Η κατάταξη διέπεται από τους γενικούς κανόνες 1, 3 γ) και 6 για την ερμηνεία της Συνδυασμένης Ονοματολογίας, τη σημείωση 3 του τμήματος XVI και το κείμενο των κωδικών ΣΟ 8528, 8528 71 και 8528 71 99.
                  Η κύρια λειτουργία της συσκευής Α είναι η μετάδοση ακουστικών/βίντεο (τηλεοπτικών) σημάτων, όπως περιγράφεται στην κλάση 8525 (βλέπε σημείωση 3 του τμήματος XVI
                  Η κύρια λειτουργία της συσκευής Β είναι η λήψη τηλεοπτικών σημάτων, όπως περιγράφεται στην κλάση 8528. Η μετάδοση σημάτων προερχόμενων από την συσκευή τηλεχειρισμού έχει δευτερεύοντα χαρακτήρα. (βλέπε. σημείωση 3 του τμήματος XVI).
                  Δεδομένων των λειτουργιών που εκτελούνται από τη συσκευή Α και τη συσκευή Β, η προβλεπόμενη χρήση του συνόλου είναι η μετάδοση και η λήψη τηλεοπτικών σημάτων.
                  Το προϊόν αποτελεί σύνολο υπό την έννοια του γενικού ερμηνευτικού κανόνα 3 στοιχείο β), αποτελούμενο από συσκευή εκπομπής της κλάσης 8525 και συσκευή τηλεοπτικής λήψης της κλάσης 8528. Δεδομένου ότι κανένα συστατικό στοιχείο δεν προσδίδει στο σύνολο τον ουσιώδη χαρακτήρα του, η κατάταξη με βάση το γενικό ερμηνευτικού κανόνα 3 στοιχείο β) αποκλείεται.
                  Εφόσον το σύνολο δεν μπορεί να καταταχθεί με εφαρμογή του γενικού ερμηνευτικού κανόνα 3 α) ή β), πρέπει να καταταχθεί με εφαρμογή του γενικού ερμηνευτικού κανόνα 3 στοιχείο γ), στον κωδικό ΣΟ 8528 71 99 ως άλλος δέκτης τηλεόρασης που δεν έχει σχεδιαστεί να ενσωματώνει διάταξη οπτικής ένδειξης ή οθόνη απεικόνισης.

         (1)  Η εικόνα έχει καθαρά πληροφοριακό χαρακτήρα.


title: Εκτελεστικός κανονισμός (ΕΕ) αριθ. 705/2014 της Επιτροπής, της 25ης Ιουνίου 2014 , για τον καθορισμό των εισαγωγικών δασμών που εφαρμόζονται σε θραύσματα ρυζιού

text:
               26.6.2014

               EL

               Επίσημη Εφημερίδα της Ευρωπαϊκής Ένωσης

               L 186/53

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 705/2014 ΤΗΣ ΕΠΙΤΡΟΠΉΣ
   της 25ης Ιουνίου 2014
   για τον καθορισμό των εισαγωγικών δασμών που εφαρμόζονται σε θραύσματα ρυζιού
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο α),
   Εκτιμώντας τα ακόλουθα:

               (1)

               Η συμφωνία μεταξύ της Ευρωπαϊκής Ένωσης και της Ταϊλάνδης (2) όσον αφορά το ρύζι, η οποία εγκρίθηκε με την απόφαση 2005/953/ΕΚ του Συμβουλίου (3), προβλέπει ότι η Ένωση πρέπει να επιβάλλει, όσον αφορά τα θραύσματα ρυζιού, εισαγωγικό δασμό ύψους 65 ευρώ ανά τόνο.

               (2)

               Σε εφαρμογή της συμφωνίας μεταξύ της Ένωσης και της Ταϊλάνδης, το άρθρο 140 του κανονισμού (ΕΚ) αριθ. 1234/2007 του Συμβουλίου (4) επιβάλλει στα θραύσματα ρυζιού εισαγωγικό δασμό 65 ευρώ ανά τόνο.

               (3)

               Ο κανονισμός (ΕΕ) αριθ. 1308/2013, που καταργεί και αντικαθιστά τον κανονισμό (ΕΚ) αριθ. 1234/2007, δεν περιλαμβάνει καμία διάταξη ανάλογη με το άρθρο 140 του κανονισμού (ΕΚ) αριθ. 1234/2007. Όσον αφορά τους εισαγωγικούς δασμούς, το άρθρο 183 του κανονισμού (ΕΕ) αριθ. 1308/2013 παρέχει την εξουσία στην Επιτροπή να εκδίδει εκτελεστικές πράξεις για τον καθορισμό του επιπέδου του εφαρμοζόμενου εισαγωγικού δασμού σύμφωνα με τους κανόνες που έχουν καθοριστεί, μεταξύ άλλων, σε διεθνή συμφωνία, η οποία έχει συναφθεί σύμφωνα με τη Συνθήκη για τη λειτουργία της Ευρωπαϊκής Ένωσης.

               (4)

               Για να εξακολουθήσει η τήρηση της συμφωνίας μεταξύ της Ένωσης και της Ταϊλάνδης, ο εφαρμοστέος εισαγωγικός δασμός για τα θραύσματα ρυζιού πρέπει να καθοριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση του εισαγωγικού δασμού που καθορίζεται στο κοινό δασμολόγιο, ο εισαγωγικός δασμός για τα θραύσματα ρυζιού του κωδικού ΣΟ 1006 40 00 ορίζεται σε 65 ευρώ ανά τόνο.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουνίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 347 της 20.12.2013, σ. 671.

      (2)  Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ταϊλάνδης σύμφωνα με το άρθρο XXVIII της συμφωνίας δασμών και εμπορίου (ΓΣΔΕ) του 1994 για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της ΕΚ, ο οποίος προσαρτάται στη ΓΣΔΕ 1994 (ΕΕ L 346 της 29.12.2005, σ. 26).

      (3)  Απόφαση 2005/953/ΕΚ του Συμβουλίου, της 20ής Δεκεμβρίου 2005, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Ταϊλάνδης σύμφωνα με το άρθρο XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι, που προβλέπονται στον πίνακα CXL της ΕΚ ο οποίος προσαρτάται στη ΓΣΔΕ 1994 (ΕΕ L 346 της 29.12.2005, σ. 24).

      (4)  Κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (ΕΕ L 299 της 16.11.2007, σ. 1).


title: Εκτελεστικός κανονισμός (ΕΕ) αριθ. 895/2011 της Επιτροπής, της 22ας Αυγούστου 2011 , για την έγκριση μη ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pimiento Asado del Bierzo (ΠΓΕ)]

text:
               8.9.2011

               EL

               Επίσημη Εφημερίδα της Ευρωπαϊκής Ένωσης

               L 231/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 895/2011 ΤΗΣ ΕΠΙΤΡΟΠΉΣ
   της 22ας Αυγούστου 2011
   για την έγκριση μη ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pimiento Asado del Bierzo (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, η Επιτροπή εξέτασε την αίτηση της Ισπανίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Pimiento Asado del Bierzo», η οποία καταχωρίσθηκε δυνάμει του κανονισμού (ΕΚ) αριθ. 2400/96 της Επιτροπής (2), όπως τροποποιήθηκε με τον κανονισμό (ΕΚ) αριθ. 417/2006 (3).

               (2)

               Δεδομένου ότι οι εν λόγω τροποποιήσεις δεν είναι ήσσονος σημασίας κατά την έννοια του άρθρου 9 του κανονισμού (ΕΚ) αριθ. 510/2006, η Επιτροπή δημοσίευσε την αίτηση τροποποιήσεων, κατ’ εφαρμογή του άρθρου 6 παράγραφος 2 πρώτο εδάφιο του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (4). Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, οι τροποποιήσεις πρέπει να εγκριθούν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνονται οι τροποποιήσεις των προδιαγραφών οι οποίες έχουν δημοσιευθεί στην Επίσημη Εφημερίδα της Ευρωπαϊκής Ένωσης και αφορούν την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Αυγούστου 2011.

            Για την Επιτροπή, εξ ονόματος του Προέδρου,
         Cecilia MALMSTRÖM

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ L 327 της 18.12.1996, σ. 11.

      (3)  ΕΕ L 72 της 11.3.2006, σ. 8.

      (4)  ΕΕ C 321 της 26.11.2010, σ. 18.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία προβλέπονται στο παράρτημα Ι της Συνθήκης:

         Κλάση 1.6.   Φρούτα, λαχανικά και δημητριακά, νωπά ή μεταποιημένα

      ΙΣΠΑΝΙΑ
      Pimiento Asado del Bierzo (ΠΓΕ)


title: Εκτελεστικός κανονισμός (ΕΕ) αριθ. 411/2012 της Επιτροπής, της 14ης Μαΐου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               15.5.2012

               EL

               Επίσημη Εφημερίδα της Ευρωπαϊκής Ένωσης

               L 126/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 411/2012 ΤΗΣ ΕΠΙΤΡΟΠΉΣ
   της 14ης Μαΐου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Μαΐου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  97,8

                  MA

                  69,7

                  TR

                  113,1

                  ZZ

                  93,5

                  0707 00 05

                  JO

                  200,0

                  TR

                  128,9

                  ZZ

                  164,5

                  0709 93 10

                  JO

                  225,1

                  TR

                  96,3

                  ZZ

                  160,7

                  0805 10 20

                  EG

                  54,4

                  IL

                  60,7

                  MA

                  45,4

                  TR

                  44,3

                  ZZ

                  51,2

                  0805 50 10

                  TR

                  52,0

                  ZA

                  142,0

                  ZZ

                  97,0

                  0808 10 80

                  AR

                  113,9

                  BR

                  86,9

                  CA

                  156,6

                  CL

                  104,5

                  CN

                  117,2

                  MK

                  29,3

                  NZ

                  136,5

                  US

                  166,1

                  UY

                  87,3

                  ZA

                  95,0

                  ZZ

                  109,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1236/2011 της Επιτροπής, της 29ης Νοεμβρίου 2011 , για την τροποποίηση του κανονισμού (ΕΚ) αριθ. 1828/2006 όσον αφορά τις επενδύσεις με τη χρήση μέσων χρηματοοικονομικής τεχνικής

text:
               30.11.2011

               EL

               Επίσημη Εφημερίδα της Ευρωπαϊκής Ένωσης

               L 317/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1236/2011 ΤΗΣ ΕΠΙΤΡΟΠΉΣ
   της 29ης Νοεμβρίου 2011
   για την τροποποίηση του κανονισμού (ΕΚ) αριθ. 1828/2006 όσον αφορά τις επενδύσεις με τη χρήση μέσων χρηματοοικονομικής τεχνικής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντα υπόψη τον κανονισμό (ΕΚ) αριθ. 1083/2006 του Συμβουλίου, της 11ης Ιουλίου 2006, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) αριθ. 1260/1999 (1), και ιδίως το άρθρο 44 τρίτο εδάφιο,
   Εκτιμώντας τα ακόλουθα:

               (1)

               Η οικονομική κρίση εξακολουθεί να πλήττει την Ένωση σε βαθμό μεγαλύτερο από ποτέ άλλοτε και απαιτείται να καταβληθούν νέες προσπάθειες για να επιτευχθεί ο στόχος της αειφόρου ανάπτυξης και της δημιουργίας θέσεων εργασίας.

               (2)

               Οι επενδύσεις στις επιχειρήσεις συμβάλλουν στο να δοθεί ώθηση στην ανάπτυξη, να ενισχυθεί η ανταγωνιστικότητα και να δημιουργηθούν θέσεις εργασίας.

               (3)

               Είναι αναγκαίο να ενισχυθούν τα μέτρα για την υποστήριξη των επιχειρήσεων. Τα μέτρα αυτά θα πρέπει να επιτρέπουν την πρόσβαση ευρύτερου φάσματος επιχειρήσεων στις επενδύσεις με τη χρήση μέσων χρηματοοικονομικής τεχνικής που καλύπτονται από το άρθρο 43 παράγραφος 1 στοιχείο α) του κανονισμού (ΕΚ) αριθ. 1828/2006 της Επιτροπής, της 8ης Δεκεμβρίου 2006, για τη θέσπιση κανόνων σχετικά με την εφαρμογή του κανονισμού (ΕΚ) αριθ. 1083/2006 του Συμβουλίου περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και του κανονισμού (ΕΚ) αριθ. 1080/2006 του Ευρωπαϊκού Κοινοβουλίου και του Συμβουλίου για το Ευρωπαϊκό Ταμείο Περιφερειακής Ανάπτυξης (2), και όχι μόνο των επιχειρήσεων που βρίσκονται στο στάδιο της σύστασης, στα πρώτα στάδια ή στο στάδιο της επέκτασης.

               (4)

               Αυτού του είδους οι επενδύσεις πρέπει να γίνονται μόνο σε δραστηριότητες οι οποίες κρίνονται από τους διαχειριστές των μέσων χρηματοοικονομικής τεχνικής ως δυνητικά βιώσιμες από οικονομική άποψη και, κατά συνέπεια, να περιορίζονται στις περιπτώσεις στις οποίες η έλλειψη ρευστότητας που παρέχεται από τον χρηματοπιστωτικό τομέα απειλεί τη συνέχιση των επιχειρηματικών δραστηριοτήτων των οικονομικά βιώσιμων επιχειρήσεων.

               (5)

               Τα μέτρα αυτά πρέπει να εφαρμόζονται μόνο σε επιστρεπτέες επενδύσεις που έχουν πραγματοποιηθεί ή σε εγγυήσεις που έχουν παρασχεθεί για επιστρεπτέες επενδύσεις μετά τη θέση σε ισχύ του παρόντος κανονισμού, στο πλαίσιο μιας επενδυτικής στρατηγικής που προβλέπεται από τις σχετικές συμφωνίες χρηματοδότησης. Σχετικά με τις χρηματοδοτικές συμφωνίες που έχουν συναφθεί πριν από τη θέση σε ισχύ του παρόντος κανονισμού, πρέπει να προβλεφθούν μεταβατικές διατάξεις για τις αντίστοιχες προσαρμογές της επενδυτικής στρατηγικής.

               (6)

               Η επιτροπή συντονισμού των Ταμείων δεν εξέδωσε γνώμη, έπειτα από την ψηφοφορία, σχετικά με τα μέτρα που προβλέπονται στον παρόντα κανονισμό,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 45 του κανονισμού (ΕΚ) αριθ. 1828/2006 αντικαθίσταται από το ακόλουθο κείμενο:

      «Άρθρο 45
      Συμπληρωματικές διατάξεις που εφαρμόζονται στα μέσα χρηματοοικονομικής τεχνικής για τις επιχειρήσεις
      Τα μέσα χρηματοοικονομικής τεχνικής για τις επιχειρήσεις που αναφέρονται στο άρθρο 43 παράγραφος 1 στοιχείο α) επενδύουν μόνο σε δραστηριότητες οι οποίες κρίνονται από τους διαχειριστές των μέσων χρηματοοικονομικής τεχνικής ως δυνητικά βιώσιμες από οικονομική άποψη.
      Τα μέσα αυτά δεν επενδύουν σε επιχειρήσεις που αντιμετωπίζουν δυσχέρειες κατά την έννοια των κοινοτικών κατευθυντήριων γραμμών όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων (3), οι οποίες εφαρμόζονται από τις 10 Οκτωβρίου 2004.

   Άρθρο 2
   Οι συμφωνίες χρηματοδότησης που έχουν συναφθεί πριν από την 1η Δεκεμβρίου 2011 μπορούν να τροποποιηθούν ώστε να συμπεριλάβουν νέες επιστρεπτέες επενδύσεις ή νέες εγγυήσεις για επιστρεπτέες επενδύσεις σύμφωνα με το άρθρο 45 του κανονισμού (ΕΚ) αριθ. 1828/2006. Οι τροποποιήσεις αυτές περιλαμβάνουν την προσαρμοσμένη επενδυτική στρατηγική που αναφέρεται στο άρθρο 43 παράγραφος 3 στοιχείο α) του εν λόγω κανονισμού.
   Άρθρο 3
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Νοεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 210 της 31.7.2006, σ. 25.

      (2)  ΕΕ L 371 της 27.12.2006, σ. 1.

      (3)  ΕΕ C 244 της 1.10.2004, σ. 2.».


title: Εκτελεστικός κανονισμός (ΕΕ) αριθ. 973/2013 της Επιτροπής, της 10ης Οκτωβρίου 2013 , για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Nürnberger Bratwürste/Nürnberger Rostbratwürste (ΠΓΕ)]

text:
               12.10.2013

               EL

               Επίσημη Εφημερίδα της Ευρωπαϊκής Ένωσης

               L 272/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 973/2013 ΤΗΣ ΕΠΙΤΡΟΠΉΣ
   της 10ης Οκτωβρίου 2013
   για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Nürnberger Bratwürste/Nürnberger Rostbratwürste (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 53 παράγραφος 2 δεύτερη περίοδος,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γερμανίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Nürnberger Bratwürste»/«Nürnberger Rostbratwürste», η οποία καταχωρίσθηκε δυνάμει του κανονισμού (ΕΚ) αριθ. 1257/2003 της Επιτροπής (2).

               (2)

               Η αίτηση αφορά την τροποποίηση της περιγραφής του προϊόντος.

               (3)

               Η Επιτροπή εξέτασε την εν λόγω τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας, η Επιτροπή μπορεί να την εγκρίνει χωρίς να προσφύγει στη διαδικασία που προβλέπεται στα άρθρα 50 έως 52 του κανονισμού (ΕΕ) αριθ. 1151/2012,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης ονομασίας προέλευσης «Nürnberger Bratwürste»/«Nürnberger Rostbratwürste» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενοποιημένο ενιαίο έγγραφο, που περιλαμβάνει τα κύρια στοιχεία των προδιαγραφών, παρατίθεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Οκτωβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 177 της 16.7.2003, σ. 3.

      ΠΑΡΑΡΤΗΜΑ I
      Εγκρίθηκε η ακόλουθη τροποποίηση των προδιαγραφών για την προστατευόμενη γεωγραφική ένδειξη «Nürnberger Bratwürste»/«Nürnberger Rostbratwürste»:
      Το ακόλουθο κείμενο πρέπει να προστεθεί στην περιγραφή της σύστασης μετά τις λέξεις «χοίρειο κρέας από το οποίο έχει χονδρικά αφαιρεθεί το λίπος»: λιπαρό κρέας, ιδίως κοιλιά χοίρου, λίπος κοιλιάς, τράχηλος, λίπος τραχήλου, ράχη και ραχιαίο λίπος.

                  1.

                  Η ανάγκη τροποποίησης προέκυψε ως αποτέλεσμα των νέων κανόνων σχετικά με την επισήμανση των συστατικών των τροφίμων (ποσοτική αναγραφή των χαρακτηριστικών συστατικών — QUID) που θεσπίστηκαν με την οδηγία 2001/101/ΕΚ της Επιτροπής, της 26ης Νοεμβρίου 2001, για την τροποποίηση της οδηγίας σχετικά με την επισήμανση, δηλαδή της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου. Το παράρτημα Ι της οδηγίας για την επισήμανση ορίζει πλέον ότι ένα συστατικό μπορεί να περιγραφεί ως «κρέας …» μόνον εάν δεν υπερβαίνει μια καθορισμένη περιεκτικότητα σε λιπαρές ουσίες και σε συνδετικό ιστό. Για το χοίρειο κρέας, η περιεκτικότητα σε λιπαρές ουσίες δεν μπορεί να υπερβαίνει το 30 % και η περιεκτικότητα σε συνδετικό ιστό το 25 %. Τα συστατικά που υπερβαίνουν αυτή την οριακή τιμή πρέπει να περιγράφονται για παράδειγμα ως «λιπαρό κρέας».
                  Η συνταγή παρασκευής των «Nürnberger Bratwürste»/«Nürnberger Rostbratwürste» επιτρέπει περιεκτικότητα σε λιπαρές ουσίες άνω του 30 %. Στις προδιαγραφές αναφέρεται μόνο «χοίρειο κρέας από το οποίο έχει χονδρικά αφαιρεθεί το λίπος». Σύμφωνα με την απαίτηση QUID, η υψηλότερη περιεκτικότητα σε λιπαρές ουσίες πρέπει πλέον να αναγράφεται στη συσκευασία σύμφωνα με το άρθρο 3 παράγραφος 1 σημείο 3 του διατάγματος περί επισήμανσης των τροφίμων [Lebensmittel-Kennzeichnungsverordnung (LMKV)]. Η τροποποίηση του LMKV σύμφωνα με την οδηγία δεν έχει ενσωματωθεί μέχρι στιγμής στη συνταγή ή στις προδιαγραφές των «Nürnberger Bratwürste»/«Nürnberger Rostbratwürste». Συνεπώς, η συνταγή και οι προδιαγραφές πρέπει να τροποποιηθούν προκειμένου να καταστεί το προϊόν σύμφωνο με τις νέες απαιτήσεις επισήμανσης.
                  Η ένωση για την προστασία των «Nürnberger Bratwürste» (Schutzverband Nürnberger Bratwürste) συμφώνησε να αναθεωρήσει τη συνταγή και να κινήσει τη διαδικασία τροποποίησης των προδιαγραφών σύμφωνα με τον κανονισμό (ΕΚ) αριθ. 1257/2003 (σχετ. DPMA 398 99 002.6) στις 28 Σεπτεμβρίου 2006.

                  2.

                  Τα λουκάνικα «Nürnberger Bratwürste»/«Nürnberger Rostbratwürste» παρασκευάζονται παραδοσιακά με κοιλιά, λίπος κοιλιάς, τράχηλο, λίπος τραχήλου, ράχη και ραχιαίο λίπος, σύμφωνα με την εκάστοτε συνταγή. Η σύσταση και η λεία υφή των λουκάνικων οφείλονται σε μεγάλο βαθμό στα συστατικά αυτά. Χωρίς τα συστατικά αυτά, το λεπτοτεμαχισμένο κρέας θα στέγνωνε σημαντικά κατά το τηγάνισμα και θα διαλυόταν. Η γεύση οφείλεται επίσης σε μεγάλο βαθμό στο λιπαρό κρέας και ενισχύεται από τις πικάντικες νότες που προσδίδουν τα ειδικά χαρακτηριστικά καρυκεύματα των «Nürnberger Bratwürste»/«Nürnberger Rostbratwürste».
                  Σκοπός του λεπτομερέστερου καταλόγου είναι να αποσαφηνιστούν τα συστατικά. Δεν υπάρχει κοινή αντίληψη του όρου «χοίρειο κρέας από το οποίο έχει χονδρικά αφαιρεθεί το λίπος» μεταξύ των ειδικών του τομέα στη Γερμανία. Ορισμένοι θεωρούν ότι δεν περιλαμβάνεται λιπαρό κρέας στο «χοίρειο κρέας από το οποίο έχει χονδρικά αφαιρεθεί το λίπος». Αυτό σημαίνει ότι εξαρχής οι προδιαγραφές των «Nürnberger Bratwürste»/«Nürnberger Rostbratwürste» ήταν ελλιπείς, πράγμα που τεκμηριώνεται με παραπομπή σε έναν ορισμό που περιλαμβάνεται στις κατευθυντήριες γραμμές σχετικά με το γερμανικό μητρώο τροφίμων, όπου ορίζονται χωριστά οι όροι «grob entfettetes Schweinefleisch» (χοίρειο κρέας από το οποίο έχει χονδρικά αφαιρεθεί το λίπος) και «Speck» (λιπαρό κρέας).
                  Το συγκεκριμένο σημείο των κατευθυντήριων γραμμών είναι ακατανόητο ακόμη και για τις εποπτικές αρχές. Η υπηρεσία επιθεώρησης βόρειας Βαυαρίας (Landesuntersuchungsanstalt Nordbayern) συμμετείχε επίσης στην κατάρτιση των αρχικών προδιαγραφών και, γνωρίζοντας τα συστατικά, δεν θεώρησε αναγκαίο να διευκρινιστούν περαιτέρω, παρά την κατάσταση που περιγράφεται ανωτέρω. Όλα τα εμπλεκόμενα μέρη θεώρησαν φυσικά ότι το χοίρειο κρέας από το οποίο έχει χονδρικά αφαιρεθεί το λίπος μπορεί να περιλαμβάνει και ορισμένη ποσότητα λιπαρού κρέατος. Διαφορετικά, η συνταγή δεν θα μπορούσε να ορίζει περιεκτικότητα σε λιπαρές ουσίες έως και 35 %. Αυτό το ποσοστό μπορεί να επιτευχθεί μόνο εάν το «χοίρειο κρέας από το οποίο έχει χονδρικά αφαιρεθεί το λίπος» περιλαμβάνει κοιλιά, λίπος κοιλιάς, τράχηλο, λίπος τραχήλου, ράχη ή ραχιαίο λίπος.
                  Το ποσοστό λιπαρού κρέατος στη συνταγή περιορίζεται, πρώτον, από την επιβολή μέγιστης περιεκτικότητας 35 % σε λιπαρές ουσίες. Δεύτερον, περιορίζεται από τη διάταξη που ορίζει ότι η περιεκτικότητα σε πρωτεΐνες κρέατος χωρίς πρωτεΐνες συνδετικού ιστού (MPFCP) δεν πρέπει να είναι κατώτερη του 12 %. Δεδομένου ότι η περιεκτικότητα του λιπαρού κρέατος σε MPFCP είναι μόλις 8 % κατά μέσο όρο, η υψηλότερη περιεκτικότητα του τελικού προϊόντος σε MPFCP —τουλάχιστον 12 %— μπορεί να επιτευχθεί μόνο σε συνδυασμό με ιδιαίτερα άπαχο και υψηλής ποιότητας κρέας με περιεκτικότητα σε MPFCP που υπερβαίνει κατά πολύ το 12 %. Ο καθορισμός ελάχιστης περιεκτικότητας σε MPFCP στη συνταγή περιορίζει επομένως την περιεκτικότητα σε λιπαρό κρέας. Ο ορισμός του όρου «χοίρειο κρέας από το οποίο έχει χονδρικά αφαιρεθεί το λίπος», όπως χρησιμοποιείται στη συνταγή, δεν πρέπει συνεπώς να ερμηνεύεται σύμφωνα με τις κατευθυντήριες γραμμές. Αντίθετα, είναι σαφές από την ίδια τη συνταγή ότι ο όρος χρησιμοποιείται με διαφορετική έννοια απ’ ό,τι στις κατευθυντήριες γραμμές.
                  Επιπλέον, οι κατευθυντήριες γραμμές δεν είναι δεσμευτικές. Αναγνωρίζεται ότι δεν απηχούν τις απόψεις των καταναλωτών ή των ειδικών του τομέα, δεδομένου ότι δεν ζητήθηκαν οι απόψεις τους κατά τη σύνταξη των κατευθυντήριων γραμμών. Αντίθετα, οι κατευθυντήριες γραμμές αντικατοπτρίζουν τις απόψεις ορισμένων ενδιαφερόμενων μερών. Στην πραγματικότητα, αποκλίνουν σε σημαντικό βαθμό από τις παραδοσιακές πρακτικές παραγωγής. Αυτό ήταν ήδη προφανές κατά την κατάρτιση των προδιαγραφών των λουκάνικων «Nürnberger Bratwürste ΠΓΕ»/«Nürnberger Rostbratwürste ΠΓΕ», δεδομένου ότι η σύσταση που περιγράφεται σε αυτές διέφερε σημαντικά από την πραγματική συνταγή που χρησιμοποιείται σε τοπικό επίπεδο. Κατά συνέπεια, οι κατευθυντήριες γραμμές τροποποιήθηκαν μετά τη διαδικασία καταχώρισης. Οι παραδοσιακές πρακτικές που εφαρμόζονται για την παραγωγή των λουκάνικων «Nürnberger Bratwürste»/«Nürnberger Rostbratwürste» θα πρέπει επίσης να αποτελούν το σημείο αναφοράς για τον ορισμό του συστατικού «χοίρειο κρέας από το οποίο έχει χονδρικά αφαιρεθεί το λίπος», όπως χρησιμοποιείται στη συνταγή. Εν προκειμένω, χρησιμοποιούνται παραδοσιακά τα συστατικά «κοιλιά, λίπος κοιλιάς, τράχηλος, λίπος τραχήλου, ράχη ή ραχιαίο λίπος». Για λόγους σαφήνειας για όλα τα μέρη, θα αναφέρονται πλέον ρητά στη συνταγή τα συστατικά «λιπαρό κρέας, ιδίως κοιλιά χοίρου, λίπος κοιλιάς, τράχηλος, λίπος τραχήλου, ράχη και ραχιαίο λίπος».

      ΠΑΡΑΡΤΗΜΑ II

         Ενοποιημενο ενιαιο εγγραφο

      Κανονισμός (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1)

         «NÜRNBERGER BRATWÜRSTE»/«NÜRNBERGER ROSTBRATWÜRSTE»

      Αριθ. ΕΚ: DE-PGI-0105-0184-28.09.2010

         ΠΓΕ (X) ΠΟΠ ()

      1.   Ονομασία

      «Nürnberger Bratwürste»/«Nürnberger Rostbratwürste»
      2.   Κράτος μέλος ή τρίτη χώρα

      Γερμανία
      3.   Περιγραφή του γεωργικού προϊόντος ή του τροφίμου

      3.1.   Τύπος προϊόντος

                  Κλάση 1.2

                  Προϊόντα κρέατος (μαγειρευτά, παστά, καπνιστά κ.λπ.)

            3.2.   Περιγραφή του προϊόντος για το οποίο ισχύει η ονομασία υπό 1

      Λουκάνικο για ψήσιμο μήκους 7-9 εκατοστών, που περιβάλλεται από λεπτό αρνίσιο έντερο, με μετρίως τεμαχισμένα συστατικά και βάρος κατά τεμάχιο (ωμό) μεταξύ 20-25 γραμμαρίων.
      Σύσταση:
      Χοίρειο κρέας από το οποίο έχει χονδρικά αφαιρεθεί το λίπος, λιπαρό κρέας, ιδίως κοιλιά χοίρου, λίπος κοιλιάς, τράχηλος, λίπος τραχήλου, ράχη και ραχιαίο λίπος, χωρίς προσθήκη γέμισης, χωρίς αλιπάστωση (με εξαίρεση τα καπνιστά λουκάνικα για ψήσιμο), ενώ το μείγμα καρυκευμάτων που χρησιμοποιείται ποικίλλει ανάλογα με τις παραδόσεις αλλά η μαντζουράνα αποτελεί χαρακτηριστικό συστατικό. Η περιεκτικότητα σε πρωτεΐνες κρέατος χωρίς πρωτεΐνες συνδετικού ιστού δεν πρέπει να είναι κατώτερη του 12 %, ενώ η συνολική περιεκτικότητα σε λιπαρές ουσίες δεν μπορεί να υπερβεί το 35 %. Η αναλογία των πρωτεϊνών κρέατος χωρίς πρωτεΐνες συνδετικού ιστού στις πρωτεΐνες κρέατος είναι τουλάχιστον 75 % κατ’ όγκο (ιστομετρική μέθοδος) ή 80 % κατ’ όγκο (χημική μέθοδος).
      3.3.   Πρώτες ύλες (μόνο για μεταποιημένα προϊόντα)

      Λιπαρό κρέας, ιδίως κοιλιά χοίρου, λίπος κοιλιάς, τράχηλος, λίπος τραχήλου, ράχη και ραχιαίο λίπος. Η περιεκτικότητα του τελικού προϊόντος σε λιπαρές ουσίες περιορίζεται σε 35 %, η περιεκτικότητα σε πρωτεΐνες κρέατος χωρίς πρωτεΐνες συνδετικού ιστού (MPFCP) δεν πρέπει να είναι κατώτερη του 12 %. Μείγμα καρυκευμάτων, με βάση τη μαντζουράνα. Αρνίσιο έντερο.
      3.4.   Ζωοτροφές (μόνο για προϊόντα ζωικής προέλευσης)

      —
      3.5.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

      Όλα τα στάδια της παραγωγής των «Nürnberger Bratwürste»/«Nürnberger Rostbratwürste» εκτελούνται εντός της οριοθετημένης γεωγραφικής περιοχής. Πρόκειται για τα εξής:

                  —

                  τεμαχισμός του κρέατος με άλεση ή κοπή σε κιμά,

                  —

                  ανάμειξη του τεμαχισμένου κρέατος με τα καρυκεύματα για να δημιουργηθεί το μείγμα για λουκάνικα,

                  —

                  πλήρωση του αρνίσιου εντέρου.

            3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.

      —
      3.7.   Ειδικοί κανόνες για την επισήμανση

      —
      4.   Συνοπτική οριοθέτηση της γεωγραφικής περιοχής

      Περιοχή της πόλης της Νυρεμβέργης.
      5.   Δεσμός με τη γεωγραφική περιοχή

      5.1.   Ιδιαιτερότητα της γεωγραφικής περιοχής

      Η παραγωγή λουκάνικων για ψήσιμο αποτελεί στη Νυρεμβέργη παράδοση αιώνων, η οποία ανάγεται στο 1313. Η χαρακτηριστική μείωση του μήκους και του βάρους των «Nürnberger Bratwürste»/«Nürnberger Rostbratwürste» χρονολογείται τουλάχιστον από το 1573. Η θέση της Νυρεμβέργης, η οποία βρίσκεται στο σταυροδρόμι δύο σημαντικών εμπορικών οδών, της επέτρεψε να διαθέτει από παλαιοτάτων χρόνων τα απαραίτητα καρυκεύματα της Ανατολής για την παρασκευή των λουκάνικων αυτών.
      Η σημερινή παράδοση της παραγωγής λουκάνικων στη Νυρεμβέργη έχει πλούσιο παρελθόν. Τα λουκάνικα «Nürnberger Bratwürste»/«Nürnberger Rostbratwürste» άρεσαν ιδιαίτερα στον Γκαίτε και στον Ιωάννη Παύλο, για παράδειγμα. Η ταβέρνα «Bratwurst-Glöcklein» στην περιοχή του Αγίου Σεβάλδου ήταν μία από τις πιο φημισμένες τον 19ο αιώνα στη Γερμανία. Σύχναζαν σε αυτή όχι μόνο οι ευγενείς και οι πλούσιοι, αλλά αποτελούσε επίσης απαραίτητη στάση για κάθε επισκέπτη της πόλης.
      5.2.   Ιδιοτυπία του προϊόντος

      Τα λουκάνικα «Nürnberger Bratwürste»/«Nürnberger Rostbratwürste» χαρακτηρίζονται από το ασυνήθιστο μικρό τους μέγεθος και τις νότες μαντζουράνας. Πρόκειται για προϊόν ανώτερης ποιότητας, η οποία υπόκειται εδώ και πολύ καιρό σε ελέγχους, και είναι γνωστό πέραν της περιοχής της Νυρεμβέργης και εκτιμάται ιδιαίτερα από τους καταναλωτές.
      Αυτό φαίνεται από το γεγονός ότι σήμερα στο σύνηθες πρόγραμμα περιήγησης στη Νυρεμβέργη συγκαταλέγεται η δοκιμή των λουκάνικων «Nürnberger Bratwürste»/«Nürnberger Rostbratwürste» σε ένα από τα πολυάριθμα εστιατόρια του κέντρου της πόλης που σερβίρουν λουκάνικα («Bratwurstküchen» ή «Wurstbratereien»).
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ποιότητα, τη φήμη ή άλλα χαρακτηριστικά του προϊόντος (για τις ΠΓΕ)

      Η παραγωγή των λουκάνικων για ψήσιμο, η παράδοση της οποίας υφίσταται εδώ και πολλούς αιώνες στη Νυρεμβέργη, η ανώτερη ποιότητα του προϊόντος, η οποία υπόκειται εδώ και πολύ καιρό σε ελέγχους, και το ασυνήθιστο μικρό τους μέγεθος συνέβαλαν στη δημιουργία του ονόματος των λουκάνικων «Nürnberger Bratwürste»/«Nürnberger Rostbratwürste» στη Γερμανία και σε ολόκληρο τον κόσμο και κατ’ επέκταση στην καλή φήμη, της οποίας χαίρουν σήμερα.
      Το ιδιότυπο αυτό προϊόν πρωτοεμφανίστηκε στην πρώην αυτοκρατορική πόλη της Νυρεμβέργης λόγω της γεωγραφικής της θέσης σε καίριο σταυροδρόμι των εμπορικών οδών και του δρόμου των μπαχαρικών από την Ανατολική Ασία, με την εισαγωγή καρυκευμάτων όπως η μαντζουράνα, το μοσχοκάρυδο και το πιπέρι. Αρχικά, η παραγωγή των λουκάνικων κατέστη δυνατή χάρη στη διαθεσιμότητα των καρυκευμάτων αυτών από την Ασία. Δεδομένου ότι η πόλη της Νυρεμβέργης συμμετείχε σε σημαντικό βαθμό στο εμπόριο μεγάλων αποστάσεων και διέθετε διάφορες σύγχρονες και εκλεπτυσμένες παραδόσεις, παρήγε λουκάνικα μικρότερα, πιο εξελιγμένα και καλύτερα αρωματισμένα, που με τον χρόνο εξελίχθηκαν στα περίφημα «Nürnberger Bratwürste».
      Σε αντίθεση με τις αγροτικές περιοχές, η πόλη έδωσε από την αρχή μεγαλύτερη έμφαση στην ποιότητα. Ενώ σε άλλες περιοχές δινόταν προτεραιότητα στην ποσότητα, η παραγωγή στη Νυρεμβέργη βασιζόταν στην αρχή της ποιότητας έναντι της ποσότητας, πράγμα που οδήγησε στα λουκάνικα μικρού μεγέθους.
      Η τήρηση της συνταγής και της ποιότητας ανάγεται στους εποπτικούς κανόνες του δημοτικού συμβουλίου της Νυρεμβέργης. Η Νυρεμβέργη μπορεί να διεκδικήσει το παλαιότερο σύστημα ελέγχου των τροφίμων, το οποίο αναφέρεται στον ποινικό κώδικα που χρονολογείται από το έτος 1300.
      Καθιστώντας γνωστή στο κοινό τη συνταγή παρασκευής και υποβάλλοντας την παραγωγή σε αυστηρούς ελέγχους και σε περιορισμό αποκλειστικά στο έδαφος της Νυρεμβέργης, η πόλη συνέβαλε ώστε ο ιδιαίτερος χαρακτήρας του προϊόντος να αποτελεί ένδειξη της προέλευσής του.
      Επομένως, ο δεσμός με τη γεωγραφική περιοχή βασιζόταν αρχικά στη γεωγραφική θέση σε καίριο σταυροδρόμι των εμπορικών οδών και του δρόμου των μπαχαρικών, καθώς και στην πρώιμη καθιέρωση του ελέγχου των τροφίμων. Συνεπώς, η ιδιαίτερη ποιότητα των λουκάνικων απορρέει από τη γεωγραφική θέση και τον έλεγχο των τροφίμων, καθώς και από τη σχετική προστασία της συνταγής. Η αυτοκρατορική πόλη διέθετε εκτεταμένο δίκτυο συναλλαγών σε ολόκληρο τον κόσμο, με αποτέλεσμα το ιδιότυπο αυτό προϊόν να είναι πολύ γνωστό ήδη από τον Μεσαίωνα. Σήμερα ο δεσμός βασίζεται στη φήμη της οποίας χαίρει το ιδιότυπο αυτό προϊόν που είναι παραδοσιακά δημοφιλές σε όλο τον κόσμο.

         Παραπομπή στη δημοσίευση των προδιαγραφών

      (Άρθρο 5 παράγραφος 7 του κανονισμού (ΕΚ) αριθ. 510/2006)
      Markenblatt τεύχος 44 της 2.11.2007, μέρος 7a-bb, σ. 20269
      https://register.dpma.de/DPMAregister/geo/detail.pdfdownload/142

         (1)  ΕΕ L 93 της 31.3.2006, σ. 12. Αντικαταστάθηκε από τον κανονισμό (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (EE L 343 της 14.12.2012, σ. 1).


title: Εκτελεστικός κανονισμός (ΕΕ) αριθ. 1243/2013 της Επιτροπής, της 28ης Νοεμβρίου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Dinde de Bresse (ΠΟΠ)]

text:
               4.12.2013

               EL

               Επίσημη Εφημερίδα της Ευρωπαϊκής Ένωσης

               L 323/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1243/2013 ΤΗΣ ΕΠΙΤΡΟΠΉΣ
   της 28ης Νοεμβρίου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Dinde de Bresse (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποιήσεων των προδιαγραφών της προστατευόμενης ονομασίας προέλευσης «Dinde de Bresse», η οποία καταχωρίσθηκε δυνάμει του κανονισμού (ΕΚ) αριθ. 1107/96 της Επιτροπής (2), όπως τροποποιήθηκε στις 14 Μαΐου 2003 με τον κανονισμό (ΕΚ) αριθ. 828/2003 της Επιτροπής (3).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (4).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 148 της 21.6.1996, σ. 1.

      (3)  ΕΕ L 120 της 15.5.2003, σ. 3.

      (4)  ΕΕ C 157 της 6.4.2013, σ. 4.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα I της Συνθήκης:

         Κλάση 1.1.   Νωπά κρέατα (και βρώσιμα παραπροϊόντα σφαγείων)

      ΓΑΛΛΙΑ
      Dinde de Bresse (ΠΟΠ)


title: Εκτελεστικός κανονισμός (ΕΕ) 2016/1442 του Συμβουλίου, της 31ης Αυγούστου 2016, για την εφαρμογή του άρθρου 17 παράγραφοι 1 και 3 του κανονισμού (ΕΕ) αριθ. 224/2014 σχετικά με περιοριστικά μέτρα λόγω της κατάστασης που επικρατεί στην Κεντροαφρικανική Δημοκρατία

text:
               1.9.2016

               EL

               Επίσημη Εφημερίδα της Ευρωπαϊκής Ένωσης

               L 235/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1442 ΤΟΥ ΣΥΜΒΟΥΛΊΟΥ
   της 31ης Αυγούστου 2016
   για την εφαρμογή του άρθρου 17 παράγραφοι 1 και 3 του κανονισμού (ΕΕ) αριθ. 224/2014 σχετικά με περιοριστικά μέτρα λόγω της κατάστασης που επικρατεί στην Κεντροαφρικανική Δημοκρατία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 224/2014 του Συμβουλίου της 10ης Μαρτίου 2014 σχετικά με περιοριστικά μέτρα λόγω της κατάστασης που επικρατεί στην Κεντροαφρικανική Δημοκρατία (1) και ιδίως το άρθρο 17 παράγραφος 1 και παράγραφος 3,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 10 Μαρτίου 2014 το Συμβούλιο εξέδωσε τον κανονισμό (ΕΕ) αριθ. 224/2014.

               (2)

               Στις 23 Αυγούστου 2016 η Επιτροπή του Συμβουλίου Ασφαλείας των Ηνωμένων Εθνών η οποία συγκροτήθηκε δυνάμει της απόφασης 2127 (2013) του Συμβουλίου Ασφαλείας των ΗΕ, προσέθεσε δύο πρόσωπα στον κατάλογο των προσώπων και οντοτήτων που υπόκεινται σε περιοριστικά μέτρα, και επικαιροποίησε τις πληροφορίες ταυτοποίησης για ένα πρόσωπο που υπόκειται σε περιοριστικά μέτρα.

               (3)

               Το παράρτημα I του κανονισμού (ΕΕ) αριθ. 224/2014 θα πρέπει συνεπώς να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 224/2014 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
      Βρυξέλλες, 31 Αυγούστου 2016.

            Για το Συμβούλιο

            Ο Πρόεδρος

         M. LAJČÁK

      (1)  ΕΕ L 70 της 11.3.2014, σ. 1.

      ΠΑΡΑΡΤΗΜΑ

                  I.

                  Στο παράρτημα I του κανονισμού (ΕΕ) αριθ. 224/2014 προστίθενται οι ακόλουθες καταχωρίσεις:
                  Α.   Πρόσωπα

                                    «10.

                                 Ali KONY [άλλως: α) Ali Lalobo, β) Ali Mohammad Labolo, γ) Ali Mohammed, δ) Ali Mohammed Lalobo, ε) Ali Mohammed Kony, στ) Ali Mohammed Labola, ζ) Ali Mohammed Salongo, η) Ali Bashir Lalobo, θ) Ali Lalobo Bashir, ι) Otim Kapere, ια) “Bashir”, ιβ) “Caesar”, ιγ) “One-P”, ιδ) “1-P”]

                                    Χαρακτηρισμός: Υπαρχηγός του Στρατού Αντίστασης του Κυρίου (Lord's Resistance Army — LRA)

                                    Ημερομηνία γέννησης: α) 1994, β) 1993, γ) 1995, δ) 1992

                                    Διεύθυνση: Kafia Kingi (θύλακας στα σύνορα του Σουδάν και του Νότιου Σουδάν, το καθεστώς του οποίου μένει ακόμη να καθοριστεί)

                                    Ημερομηνία καταχώρησης:23 Αυγούστου 2016

                                    Άλλες πληροφορίες:

                                 Ο Ali Kony είναι υπαρχηγός του Στρατού Αντίστασης του Κυρίου (LRA) (CFe.002), μιας καταχωρισμένης οντότητας και γιος του ηγέτη του LRA Joseph Kony (CFi. 009), ο οποίος είναι επίσης καταχωρισμένος. Ο Ali εντάχθηκε στην ιεραρχία της ηγεσίας του LRA το 2010. Αποτελεί μέρος της ομάδας των ανώτερων αξιωματούχων του LRA που περιβάλλει τον Joseph Kony.

                                    Πληροφορίες από τη συνοπτική έκθεση των λόγων καταχώρησης στον κατάλογο που παρέσχε η επιτροπή κυρώσεων:

                                 Ο Ali Kony καταχωρίστηκε στις 23 Αυγούστου 2016 σύμφωνα με τις παραγράφους 12 και 13 στοιχεία δ) και ζ) της απόφασης 2262 (2016) ως “εμπλεκόμενος ή παρέχων στήριξη για την τέλεση πράξεων οι οποίες υπονομεύουν την ειρήνη, τη σταθερότητα ή την ασφάλεια της Κεντροαφρικανικής Δημοκρατίας·”“παρέχων στήριξη σε ένοπλες ομάδες ή εγκληματικά δίκτυα μέσω της παράνομης εκμετάλλευσης ή εμπορίας φυσικών πόρων, μεταξύ άλλων διαμαντιών, χρυσού, άγριων ζώων και προϊόντων από άγρια ζώα, στην Κεντροαφρικανική Δημοκρατία ή από αυτή·”“ιθύνων οντότητας που έχει κατονομάσει η επιτροπή σύμφωνα με τις παραγράφους 36 ή 37 της απόφασης 2134 (2014) ή σύμφωνα με την παρούσα απόφαση, ή έχων παράσχει στήριξη, ή ενήργησε για λογαριασμό ή εξ ονόματος, ή υπό τη διεύθυνση, ατόμου ή οντότητας που έχει κατονομάσει η εν λόγω επιτροπή σύμφωνα με τις παραγράφους 36 ή 37 της απόφασης 2134 (2014) ή σύμφωνα με την παρούσα απόφαση, ή οντότητας που βρίσκεται υπό την κυριότητα ή τον έλεγχο ατόμου ή οντότητας που έχει κατονομάσει η επιτροπή.”.
                                 Ο Ali Kony θεωρείται πιθανός διάδοχος του Joseph Kony στην αρχηγία του LRA. Ο Ali συμμετέχει ολοένα και περισσότερο στον επιχειρησιακό σχεδιασμό του LRA και θεωρείται προθάλαμος για τις επαφές με τον Joseph Kony. Ο Ali υπηρετεί επίσης ως αξιωματικός πληροφοριών του LRA και έχει υπό τη διοίκησή του δέκα υφισταμένους.
                                 Ο Ali και ο αδελφός του Salim Kony υπήρξαν αμφότεροι υπεύθυνοι για την επιβολή πειθαρχίας στους κόλπους του LRA. Και οι δύο αδελφοί αποτελούν μέρος του στενού κύκλου της ηγεσίας του Joseph Kony, και είναι υπεύθυνοι για την εκτέλεση των εντολών του Kony. Και οι δύο έχουν λάβει πειθαρχικές αποφάσεις με σκοπό την τιμωρία ή τη θανάτωση μελών του LRA που παραβίασαν τους κανόνες του LRA. Με βάση τις εντολές του Joseph Kony, οι Salim και Ali ενέχονται στο λαθρεμπόριο ελεφαντοστού από το εθνικό πάρκο Garamba στο βόρειο τμήμα της Λαϊκής Δημοκρατίας του Κονγκό (ΛΔΚ) μέσω της Κεντροαφρικανικής Δημοκρατίας (ΚΑΔ) με προορισμό τη διαφιλονικούμενη περιοχή Kafia Kingi προς πώληση ή εμπορία με τοπικούς εμπόρους.
                                 Ο Ali Kony είναι υπεύθυνος για τη διαπραγμάτευση των τιμών και τον αντιπραγματισμό ελεφαντοστού με τους εμπόρους. Ο Ali συναντά μία ή δύο φορές το μήνα τους εμπόρους για να διαπραγματευτεί την τιμή του ελεφαντοστού του LRA σε δολάρια ΗΠΑ ή λίρες Σουδάν, ή για την ανταλλαγή ελεφαντοστού με όπλα, πυρομαχικά και τρόφιμα. Ο Joseph Kony διέταξε τον Ali να χρησιμοποιήσει τα μεγαλύτερα ελεφαντόδοντα για την αγορά ναρκών κατά προσωπικού προκειμένου να τοποθετηθούν περιμετρικά γύρω από το στρατόπεδο του Kony. Τον Ιούλιο του 2014, ο Ali Kony επέβλεψε την επιχείρηση μεταφοράς πενήντα δύο τεμαχίων ελεφαντοστού προς παράδοση στον Joseph Kony, καθώς και την τελική πώληση.
                                 Τον Απρίλιο του 2015, ο Salim αναχώρησε από το Kafia Kingi προκειμένου να παραλάβει ένα φορτίο ελεφαντόδοντου. Το Μάιο, ο Salim συμμετείχε στη μεταφορά είκοσι τεμαχίων ελεφαντοστού από τη ΛΔΚ στο Kafia Kingi. Την ίδια περίπου περίοδο, ο Ali συναντήθηκε με τους εμπόρους για την αγορά προμηθειών και τον προγραμματισμό μιας μελλοντικής συνάντησης για τη διεξαγωγή πρόσθετων συναλλαγών και για να συμφωνήσουν ως προς τους όρους της αγοράς προς όφελος του LRA του εκτιμώμενου τιμήματος του ελεφαντοστού που μετέφερε ο Salim.

                                    Σχετικά καταχωρισμένα άτομα και οντότητες:

                                             Joseph Kony, καταχωρίστηκε στις 7 Μαρτίου 2016

                                             Salim Kony, καταχωρίστηκε στις 23 Αυγούστου 2016

                                             Στρατός Αντίστασης του Κυρίου (Lord's Resistance Army — LRA), καταχωρίστηκε στις 7 Μαρτίου 2016

                                    11.

                                 Salim KONY [άλλως: α) Salim Saleh Kony, β) Salim Saleh, γ) Salim Ogaro, δ) Okolu Salim, ε) Salim Saleh Obol Ogaro, στ) Simon Salim Obol]

                                    Χαρακτηρισμός: Υπαρχηγός του Στρατού Αντίστασης του Κυρίου (Lord's Resistance Army — LRA)

                                    Ημερομηνία γέννησης: α) 1992, β) 1991, γ) 1993

                                    Διεύθυνση: α) Kafia Kingi (θύλακας στα σύνορα του Σουδάν και του Νότιου Σουδάν, το καθεστώς του οποίου μένει ακόμη να καθοριστεί), β) Κεντροαφρικανική Δημοκρατία

                                    Ημερομηνία καταχώρισης:23 Αυγούστου 2016

                                    Άλλες πληροφορίες:

                                 Ο Salim Kony είναι υπαρχηγός του Στρατού Αντίστασης του Κυρίου (LRA) (CFe.002), μιας καταχωρισμένης οντότητας και γιος του ηγέτη του LRA Joseph Kony (CFi. 009), ο οποίος είναι επίσης καταχωρισμένος. Ο Salim εντάχθηκε στην ιεραρχία της ηγεσίας του LRA το 2010. Αποτελεί μέρος της ομάδας των ανώτερων αξιωματούχων του LRA που περιβάλλει τον Joseph Kony.

                                    Πληροφορίες από τη συνοπτική έκθεση των λόγων καταχώρησης στον κατάλογο που παρέσχε η επιτροπή κυρώσεων:

                                 Ο Salim Kony καταχωρίστηκε στις 23 Αυγούστου 2016 σύμφωνα με τις παραγράφους 12 και 13 στοιχεία δ) και ζ) της απόφασης 2262 (2016) ως “εμπλεκόμενος ή παρέχων στήριξη για την τέλεση πράξεων οι οποίες υπονομεύουν την ειρήνη, τη σταθερότητα ή την ασφάλεια της Κεντροαφρικανικής Δημοκρατίας·”“παρέχων στήριξη σε ένοπλες ομάδες ή εγκληματικά δίκτυα μέσω της παράνομης εκμετάλλευσης ή εμπορίας φυσικών πόρων, μεταξύ άλλων διαμαντιών, χρυσού, άγριων ζώων και προϊόντων από άγρια ζώα, στην Κεντροαφρικανική Δημοκρατία ή από αυτή·”“ιθύνοντες οντότητας που έχει κατονομάσει η επιτροπή σύμφωνα με τις παραγράφους 36 ή 37 της απόφασης 2134 (2014) ή σύμφωνα με την παρούσα απόφαση, ή έχουν παράσχει στήριξη, ή ενήργησαν για λογαριασμό ή εξ ονόματος, ή υπό τη διεύθυνση, ατόμου ή οντότητας που έχει κατονομάσει η εν λόγω επιτροπή σύμφωνα με τις παραγράφους 36 ή 37 της απόφασης 2134 (2014) ή σύμφωνα με την παρούσα απόφαση, ή οντότητας που ανήκει ή ελέγχεται από άτομο ή οντότητα που έχει κατονομάσει η επιτροπή.”.
                                 Ο Salim Kony είναι ο επικεφαλής διοίκησης του “επιχειρησιακού επιτελείου” του LRA και σχεδίασε από κοινού με τον Joseph Kony τις επιθετικές και αμυντικές δράσεις ήδη από νεαρή ηλικία. Προηγουμένως, ο Salim ηγείτο της ομάδας για την ασφάλεια του Joseph Kony. Πιο πρόσφατα, ο Joseph Kony ανέθεσε στον Salim τη διαχείριση των χρηματοοικονομικών και εφοδιαστικών δικτύων του LRA.
                                 Ο Salim και ο αδελφός του Ali Kony υπήρξαν αμφότεροι υπεύθυνοι για την επιβολή πειθαρχίας στους κόλπους του LRA. Και οι δύο αδελφοί αποτελούν μέρος του στενού κύκλου της ηγεσίας του Joseph Kony, και είναι υπεύθυνοι για την εκτέλεση των εντολών του Kony. Και οι δύο έχουν λάβει πειθαρχικές αποφάσεις με σκοπό την τιμωρία ή τη θανάτωση μελών του LRA που παραβίασαν τους κανόνες του LRA. Σύμφωνα με πληροφορίες ο Salim θανάτωσε μέλη του LRA επειδή προσπάθησαν να αποσκιρτήσουν, ενώ προβαίνει σε αναφορά σχετικά με τις δραστηριότητες της ομάδας και των μελών του LRA στον Joseph Kony.
                                 Με βάση τις εντολές του Joseph Kony, οι Salim και Ali ενέχονται στο λαθρεμπόριο ελεφαντοστού από το εθνικό πάρκο Garamba στο βόρειο τμήμα της Λαϊκής Δημοκρατίας του Κονγκό (ΛΔΚ) μέσω της Κεντροαφρικανικής Δημοκρατίας (ΚΑΔ) με προορισμό τη διαφιλονικούμενη περιοχή Kafia Kingi προς πώληση ή εμπορία με τους τοπικούς εμπόρους.
                                 Ο Salim επιχειρεί συχνά στα σύνορα της Κεντροαφρικανικής Δημοκρατίας με δώδεκα περίπου μαχητές για να συναντήσει και να συνοδεύσει άλλες ομάδες του LRA που μεταφέρουν ελεφαντοστό στα βόρεια του εθνικού πάρκου Garamba. Τον Απρίλιο του 2015, ο Salim αναχώρησε από το Kafia Kingi προκειμένου να παραλάβει ένα φορτίο ελεφαντόδοντου. Το Μάιο, ο Salim συμμετείχε στη μεταφορά είκοσι τεμαχίων ελεφαντοστού από τη ΛΔΚ στο Kafia Kingi.
                                 Προηγουμένως, τον Ιούνιο του 2014, ο Salim διήλθε τη ΛΔΚ με ομάδα μαχητών του LRA με σκοπό τη λαθροθηρία ελεφάντων στο εθνικό πάρκο Garamba. Ο Joseph Kony ανέθεσε επίσης στον Salim να συνοδεύσει δύο μαχητές του LRA στο εθνικό πάρκο Garamba με σκοπό να αναζητήσουν κρύπτες ελεφαντοστού που είχε θαφτεί εκεί τα προηγούμενα χρόνια. Τον Ιούλιο του 2014, ο Salim συνάντησε μια δεύτερη ομάδα του LRA για τη μεταφορά του ελεφαντοστού και συνολικά πενήντα δύο τεμάχια, στο Kafia Kingi. Ο Salim ήταν υπεύθυνος για την απόδοση λογαριασμών στον Joseph Kony σχετικά με το ελεφαντοστό και για τη διαβίβαση πληροφοριών σχετικά με συναλλαγές ελεφαντοστού προς ομάδες του LRA.

                                    Σχετικά καταχωρισμένα άτομα και οντότητες:

                                             Joseph Kony, καταχωρίστηκε στις 7 Μαρτίου 2016

                                             Ali Kony, καταχωρίστηκε στις 23 Αυγούστου 2016

                                             Στρατός Αντίστασης του Κυρίου (Lord's Resistance Army — LRA), καταχωρίστηκε στις 7 Μαρτίου 2016».

                  II.

                  Προστίθενται οι ακόλουθες πληροφορίες σχετικά με την εγγραφή Oumar Younous Abdoulay, αριθμός εγγραφής 6 στο παράρτημα I του κανονισμού (ΕΕ) αριθ. 224/2014, υπό τον τίτλο «Άλλες πληροφορίες»:
                  «Αναφέρεται ότι απεβίωσε στις 11 Οκτωβρίου 2015.».


title: Εκτελεστικός κανονισμός (ΕΕ) 2016/2141 της Επιτροπής, της 6ης Δεκεμβρίου 2016, για την τροποποίηση του κανονισμού (ΕΚ) αριθ. 1238/95 όσον αφορά το επίπεδο του ετήσιου τέλους και των τελών εξέτασης που καταβάλλονται στο Κοινοτικό Γραφείο Φυτικών Ποικιλιών

text:
                  7.12.2016

                  EL

                  Επίσημη Εφημερίδα της Ευρωπαϊκής Ένωσης

                  L 332/13

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2141 ΤΗΣ ΕΠΙΤΡΟΠΉΣ
      της 6ης Δεκεμβρίου 2016
      για την τροποποίηση του κανονισμού (ΕΚ) αριθ. 1238/95 όσον αφορά το επίπεδο του ετήσιου τέλους και των τελών εξέτασης που καταβάλλονται στο Κοινοτικό Γραφείο Φυτικών Ποικιλιών
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (1), και ιδίως το άρθρο 113,
      Κατόπιν διαβούλευσης με το διοικητικό συμβούλιο του Κοινοτικού Γραφείου Φυτικών Ποικιλιών,
      Εκτιμώντας τα ακόλουθα:

                  (1)

                  Το άρθρο 9 παράγραφος 1 του κανονισμού (ΕΚ) αριθ. 1238/95 της Επιτροπής (2) προβλέπει το επίπεδο του τέλους που καταβάλλεται στο κοινοτικό γραφείο φυτικών ποικιλιών («το Γραφείο») για κάθε έτος της διάρκειας κοινοτικού δικαιώματος επί φυτικής ποικιλίας.

                  (2)

                  Δεδομένου ότι το αποθεματικό του Γραφείου μειώθηκε κάτω από το επίπεδο που είναι αναγκαίο για τη διατήρηση ισοσκελισμένου προϋπολογισμού και για την εξασφάλιση της συνέχειας των δραστηριοτήτων του, το ετήσιο τέλος θα πρέπει να αυξηθεί.

                  (3)

                  Το άρθρο 8 παράγραφος 1 και το παράρτημα I του κανονισμού (ΕΚ) αριθ. 1238/95 καθορίζουν τα επίπεδα των τελών για τη ρύθμιση και τη διενέργεια της τεχνικής εξέτασης ποικιλίας η οποία αποτελεί το αντικείμενο αίτησης για κοινοτικό δικαίωμα επί φυτικής ποικιλίας που καταβάλλεται στο Γραφείο («το τέλος εξέτασης»).

                  (4)

                  Από την πείρα που αποκτήθηκε σχετικά με την τεχνική εξέταση προκύπτει ότι τα τέλη εξέτασης μπορεί να αλλάζουν με τον καιρό για ορισμένες ομάδες κόστους. Τα τέλη που χρεώνει το Γραφείο θα πρέπει να αντικατοπτρίζουν το συνολικό ποσό των τελών για τις αντίστοιχες ομάδες κόστους που πρέπει να καταβάλλει το Γραφείο στα γραφεία εξέτασης. Τα τέλη που καθορίζονται στο παράρτημα I του κανονισμού (ΕΚ) αριθ. 1238/95 θα πρέπει, επομένως, να τροποποιηθούν για τις οικείες ομάδες κόστους.

                  (5)

                  Ως εκ τούτου, ο κανονισμός (ΕΚ) αριθ. 1238/95 θα πρέπει να τροποποιηθεί αναλόγως.

                  (6)

                  Θα ήταν σκόπιμο οι προτεινόμενες τροποποιήσεις να εφαρμοστούν από την 1η Ιανουαρίου 2017, ώστε να συνδυαστούν με την έναρξη του νέου οικονομικού έτους για τον προϋπολογισμό του Γραφείου.

                  (7)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα κοινοτικά δικαιώματα επί φυτικών ποικιλιών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ο κανονισμός (ΕΚ) αριθ. 1238/95 τροποποιείται ως εξής:

                  1)

                  Στο άρθρο 9, η παράγραφος 1 αντικαθίσταται από το ακόλουθο κείμενο:
                  «1.   Το Γραφείο χρεώνει τον κάτοχο κοινοτικού δικαιώματος επί φυτικής ποικιλίας (εφεξής “ο κάτοχος”) με τέλος ύψους 330 για κάθε έτος που διαρκεί το κοινοτικό δικαίωμα επί φυτικής ποικιλίας (“ετήσιο τέλος”), όπως προβλέπεται στο άρθρο 113 παράγραφος 2 στοιχείο δ) του βασικού κανονισμού.».

                  2)

                  Το παράρτημα I τροποποιείται σύμφωνα με το παράρτημα του παρόντος κανονισμού.

            Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Ιανουαρίου 2017.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 6 Δεκεμβρίου 2016.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 227 της 1.9.1994, σ. 1.

         (2)  Κανονισμός (ΕΚ) αριθ. 1238/95 της Επιτροπής, της 31ης Μαΐου 1995, για τις λεπτομέρειες εφαρμογής του κανονισμού (ΕΚ) αριθ. 2100/94 του Συμβουλίου όσον αφορά τα τέλη που καταβάλλονται στο κοινοτικό γραφείο φυτικών ποικιλιών (ΕΕ L 121 της 1.6.1995, σ. 31).

         ΠΑΡΑΡΤΗΜΑ

               «ΠΑΡΑΡΤΗΜΑ I

                  Τέλη σχετικά με τις τεχνικές εξετάσεις όπως αναφέρονται στο άρθρο 8

               Το τέλος που καταβάλλεται για την τεχνική εξέταση μιας ποικιλίας κατ' εφαρμογή του άρθρου 8 προσδιορίζεται σύμφωνα με τον ακόλουθο πίνακα:

                           (σε EUR)

                           Ομάδα ανάλογα με το κόστος

                           Τέλη

                              Ομάδα γεωργικών ειδών

                           1

                           Πατάτα

                           1 760

                           2

                           Ελαιοκράμβη

                           1 860

                           3

                           Αγρωστώδη

                           2 430

                           4

                           Λοιπά γεωργικά είδη

                           1 530

                              Ομάδα οπωροφόρων ειδών

                           5

                           Μήλο

                           3 050

                           6

                           Φράουλα

                           2 920

                           7

                           Λοιπά είδη φρούτων

                           2 810

                              Ομάδα καλλωπιστικών φυτών

                           8

                           Καλλωπιστικά φυτά με ζώσα συλλογή αναφοράς, δοκιμή θερμοκηπίου

                           2 020

                           9

                           Καλλωπιστικά φυτά με ζώσα συλλογή αναφοράς, δοκιμή υπαίθρου

                           1 960

                           10

                           Καλλωπιστικά φυτά χωρίς ζώσα συλλογή αναφοράς, δοκιμή θερμοκηπίου

                           1 940

                           11

                           Καλλωπιστικά φυτά χωρίς ζώσα συλλογή αναφοράς, δοκιμή υπαίθρου

                           1 730

                           12

                           Καλλωπιστικά φυτά, ειδικοί φυτοϋγειονομικοί όροι

                           3 350

                              Ομάδα κηπευτικών ειδών

                           13

                           Κηπευτικά είδη, δοκιμή θερμοκηπίου

                           2 360

                           14

                           Κηπευτικά είδη, δοκιμή υπαίθρου

                           2 150 »


title: Εκτελεστικός κανονισμός (ΕΕ) 2015/617 της Επιτροπής, της 20ής Απριλίου 2015, για τη 230ή τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

text:
               21.4.2015

               EL

               Επίσημη Εφημερίδα της Ευρωπαϊκής Ένωσης

               L 102/35

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/617 ΤΗΣ ΕΠΙΤΡΟΠΉΣ
   της 20ής Απριλίου 2015
   για τη 230ή τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.

               (2)

               Στις 10 Απριλίου 2015, η Επιτροπή Κυρώσεων του Συμβουλίου Ασφαλείας των Ηνωμένων Εθνών (ΣΑΗΕ) ενέκρινε την προσθήκη δύο προσώπων στον κατάλογο της Επιτροπής Κυρώσεων κατά της Αλ Κάιντα που περιλαμβάνει πρόσωπα, ομάδες και οντότητες στα οποία θα πρέπει να εφαρμοστεί η δέσμευση κεφαλαίων και οικονομικών πόρων.

               (3)

               Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να επικαιροποιηθεί ανάλογα.

               (4)

               Ο παρών κανονισμός θα πρέπει να τεθεί πάραυτα σε ισχύ, ώστε να διασφαλιστεί η αποτελεσματικότητα των μέτρων που προβλέπονται σ' αυτόν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Απριλίου 2015.

            Για την Επιτροπή,

            εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 139 της 29.5.2002, σ. 9.

      ΠΑΡΑΡΤΗΜΑ
      Στο παράρτημα I του κανονισμού (ΕΚ) αριθ. 881/2002 οι ακόλουθες καταχωρίσεις προστίθενται υπό τον τίτλο «Φυσικά πρόσωπα»:

                  α)

                     «Ali Ben Taher Ben Faleh Ouni Harzi (επίσης γνωστός ως: Abou Zoubair). Ημερομηνία γέννησης: 9.3.1986. Τόπος γέννησης: Ariana, Τυνησία. Υπηκοότητα: Τυνήσιος. Αριθ. διαβατηρίου: W342058 (τυνησιακό διαβατήριο, εκδοθέν στις 14.3.2011, λήγει στις 13.3.2016). Αριθμός εθνικής ταυτότητας: 08705184 (αριθμός εθνικού τυνησιακού δελτίου ταυτότητας, εκδοθέντος στις 24.2.2011). Διεύθυνση: α) 18 Mediterranean Street, Ariana, Τυνησία, β) Αραβική Δημοκρατία της Συρίας (τόπος εγκατάστασης τον Μάρτιο του 2015), γ) Ιράκ (πιθανός εναλλακτικός τόπος εγκατάστασης, τον Μάρτιο του 2015), δ) Λιβύη (προηγούμενος τόπος εγκατάστασης). Άλλες πληροφορίες: α) Φυσικά χαρακτηριστικά: χρώμα οφθαλμών: καστανό· ύψος: 171 εκατ. β) Φωτογραφία διαθέσιμη για καταχώριση σε Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. γ) Όνομα πατρός: Taher Ouni Harzi, όνομα μητρός: Borkana Bedairia. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 10.4.2015.»

                  β)

                     «Tarak Ben Taher Ben Faleh Ouni Harzi (επίσης γνωστός ως: Abou Omar Al Tounisi). Ημερομηνία γέννησης: 3.5.1982. Τόπος γέννησης: Τύνιδα, Τυνησία. Υπηκοότητα: Τυνήσιος. Αριθ. διαβατηρίου: Z050399 (τυνησιακό διαβατήριο, εκδοθέν στις 9.12.2003, έληξε στις 8.12.2008). Αριθμός εθνικής ταυτότητας: 04711809 (αριθμός εθνικού τυνησιακού δελτίου ταυτότητας, εκδοθέντος στις 13.11.2003). Διεύθυνση: α) 18 Mediterranean Street, Ariana, Τυνησία, β) Αραβική Δημοκρατία της Συρίας (τόπος εγκατάστασης τον Μάρτιο του 2015), γ) Ιράκ (πιθανός εναλλακτικός τόπος εγκατάστασης, τον Μάρτιο του 2015), δ) Λιβύη (προηγούμενος τόπος εγκατάστασης). Άλλες πληροφορίες: α) Φυσικά χαρακτηριστικά: χρώμα οφθαλμών: καστανό· ύψος: 172 εκατ. β) Φωτογραφία διαθέσιμη για καταχώριση σε Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. γ) Όνομα πατρός: Taher Ouni Harzi, όνομα μητρός: Borkana Bedairia. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 10.4.2015.»